Veiko Vihuri

Veiko Vihuri (sündinud 13. veebruaril 1968 Tallinnas) on eesti vaimulik, veebiväljaande Meie Kirik peatoimetaja ja portaali Objektiiv endine peatoimetaja.https://www.err.ee/927163/veiko-vihuri-kas-liberaalne-demokraatia-ja-oigusriik-on-ohus

Ta on lõpetanud Tallinna 46. Keskkooli. Aastatel 1987–1989 õppis ta kaugõppes Tartu Riiklikus Ülikoolis ajalugu (ei lõpetanud). Aastatel 1991–1996 õppis ta Usuteaduse Instituudis, mille lõpetas diplomiga. Ta ordineeriti 7. novembril 1991 diakoniks ja 16. detsembril 1992 aseõpetajaks, õpetaja õigused anti talle 4. veebruaril 1997. Aastal 2000 kaitses ta Durhami Ülikoolis väitekirja ning sai teoloogiamagistri kraadi, aastal 2007 kaitses ta Tartu Ülikoolis väitekirja "Hugo Bernhard Rahamägi, Eesti Evangeelse Luterliku Kiriku piiskop 1934-1938" ning sai teoloogiadoktori kraadi.

Ta on Karja, Saaremaa Jaani, Orissaare ja Pöide koguduse õpetaja ning oli aastatel 2001–2015 EELK Saarte praostkonna praost (1997–2001 oli ta sama praostkonna abipraost).

Ta on ka karikaturist, kes joonistab karikatuure portaalile Objektiiv.

Tunnustus

2025 EELK aukiri

Artikleid
Islam avitab, Delfi, 12. juuli 2006
Vabamüürluse kokkusobivusest kristliku usu ja õpetusega, Meie Kirik, 16. mai 2013
Päev, mil vabariigi valitsus luteri kiriku juhtkonna tegevuse seisma pani, Meie Kirik, 14. september 2014 
 "Pagulastest emotsioonideta" ERR / Eesti Kirik, 18. mai 2015

 Viited 

 Kirjandus 
Ain Lember, Saarte praost Veiko Vihuri tahab Eesti luteri kirikut muuta kaasaegsemaks, Saarte Hääl, 27. juuli 2007
Ene Kallas, Saarte praost Vihuri ei poolda naisi vaimulikuametis, Saarte Hääl, 28. aprill 2008
Kaie Saar, Praost nõuab voliniku tagasiastumist, Saarte Hääl, 8. november 2011

Kategooria:Eesti praostid
Kategooria:Eesti kirikuloolased
Kategooria:Eesti teoloogid
Kategooria:Eesti ajakirjanikud
Kategooria:Eesti karikaturistid
Kategooria:Sündinud 1968